قافقاز قارتا‌لی اؤزل گوجلر مانورو، تورکیه، آذربایجان و گورجوستانین قاتیلیمی ایله باشلادی.
گورجوستان ساوونما باخانلیغیندان وئریلن آچیقلامادا اوچلو مانورون، گورجوستانین باشکندی تیفلیس یاخینلیغین‌داکی وازیانی حربی مرکزینده 4.جو مکانیزه توغای آتیش آلانیندا باشلادیغی ایفاده ائدیلدی.
آچیقلامادا، مانور سیراسیندا اوچ اؤلکه اؤزل گوج‌لری‌نین بیلگی و تجروبه پایلاشیمینین، اؤزل حرکات قابیلیت‌لری‌نین و ارتباطین گلیشدیریلمه‌سی یولوندا تعلیمات‌لاری یئرینه گتیره‌جگی ایفاده ائدیلدی.
مانوردا، دوغرودان وظیفه عملیاتی، اؤزل کشف حرکاتی، هلیکوپتر تعلیمی، مسکون محل محاربه تعلیمی، اوزمان نیشانچی تعلیمی قونولاریندا اورتاق تعلیملر ائدیله‌جک.
تورکیه مانورا بیر اؤزل گوج قروپو، بیر اوزمان نیشانچی، ایکی هلیکوپتر و بیر نقلیه اوچاغی ایله قاتیلیر.
مطبوعاتا باغلی مانور، 14 ژوئنه قدر داوام ائده‌جک.
